<classify> UTAFITI wa mafuta nchini umeshika kasi, kwani matokeo mazuri ya awali yamefanya Shirika la Maendeleo ya Petrol Tanzania TPDC, kufanya mauzo ya takwimu zilizotokana na utafi ti wa mafuta nchini kwa Sh bilioni 3.9 ili wawekezaji waweze kuendelea na utafi ti wa kina.Sambamba na hilo, katika kipindi cha miaka minne TPDC imefanikiwa kujenga mtandao wa kusambaza gesi asilia wenye jumla ya kilomita 38.25, huku uzalishaji wa gesi asilia umeongezeka kutoka futi za ujazo milioni 37,183.61 kwa mwaka hadi kufikia milioni 57,842.83 kwa mwaka sawa na ongezeko la asilimia 36.Mkurugenzi Mkuu wa TPDC, Dk James Mataragio aliwaeleza waandishi wa habari jana wakati akieleza mafanikio ya taasisi hiyo kwa kipindi cha miaka minne ya utawala wa Rais John Magufuli.Hatua hiyo ni baada ya ukusanyaji, uchakataji na tafsiri za takwimu za kijiofizikia kiasi cha kilomita 8,773 katika kitalu cha Mandawa na kilomita 11,323 katika kitalu cha Eyasi Wembere na 24,027 katika kitalu cha Ziwa Tanganyika.Alisema katika utafiti wa mafuta gharama yake ni Sh bilioni 13 zikiwa ni fedha za ndani, huku kukiwa na kuchakata na kutafsiri taarifa za mitetemo za mfumo wa 3D kiasi cha kilomita za mraba 131 katika kitalu cha Mnazi Bay Kaskazini. Katika utafiti huo, ukusanyaji, kuchakata na kutafsiri taarifa za mitetemo za mfumo wa 2D, kiasi cha kilomita 442 katika kitalu cha Ruvu.Aidha, kutayarisha maeneo ya kuchoronga visima vitatu vya utafiti wa mafuta na gesi katika kitalu cha Ruvu,alisema.Alisema mchakato wa kukusanya data za mitetemo baharini katika kitalu Na. 41B katika mwaka huu wa fedha 201920, utakafanywa na TPDC kwa kutumia fedha zake na tayari TPDC imeshapata cheti cha tathmini ya athari za mazingira kwa ajili ya kukusanya taarifa za mitetemo ya mfumo wa 3D.Alieleza kuwa utafiti pia utafanyika katika eneo la Eyasi Wembere kutokana na kupatikana kwa taarifa nzuri za miamba katika eneo la Eyasi Wembere, TPDC sasa imejikita kufanya utafiti zaidi, ambapo katika mwaka huu wa fedha wanachimba visima vifupi vitatu, lengo likiwa ni kukusanya sampuli za miamba na kisha kuipeleka maabara kwa uchambuzi zaidi na unatarajia kukamilika mwezi huu.Mataragio alisema katika eneo la Mnazi Bay Kaskazini, shughuli ya kuchakata na kutafsiri taarifa za mitetemo za 3D, zimefikia katika hatua za maandalizi ya kuchimba visima viwili na zitatumika Sh Bilioni 202.6.Alisema mategemeo ni kugundua gesi asilia kiasi cha futi za ujazo trilioni 1.032, kisima hiki kitakuwa cha baharini na ni cha kwanza kwa TPDC. Uzalishaji Umeme Dk Mataragio alisema uzalishaji umeme kwa kutumia gesi asilia, umeongezeka kutoka megawati 553 mwaka 2015 hadi kufikia megawati 892.7 mwaka huu, ikiwa ni ongezeko la asilimia 61, huku asilimia 57 ya umeme katika gridi ya taifa unazalishwa kwa kutumia gesi asilia.Alisema hatua hiyo imesaidia kuondoa tatizo la upungufu wa umeme nyakati za kiangazi. Usambazaji wa gesi asilia viwandani Dk Mataragio alisema viwanda 48 vimeunganishwa kwenye mtandao wa gesi asilia katika mikoa ya Dar es Salaam, Pwani na Mtwara, huku viwanda vitano kati ya hivyo vimeunganishwa katika bomba kuu la TPDC.Usambazaji wa gesi asilia majumbani Alisema nyumba 73 ziliunganishwa na gesi asilia mwaka 2015 na hadi Novemba mwaka huu nyumba 385 zilikuwa zimeunganishwa kwa mkoa wa Dar es Salaam na Mtwara. Alisema kwa sasa TPDC iko katika utekelezaji wa kuunganisha nyumba zaidi ya 1,500 katika mkoa wa Dar es Salaam na Mtwara kupitia bajeti ya mwaka wa fedha 20192020.Matumizi ya gesi asilia kwenye magari Alisema kumekuwa na ongezeko la matumizi ya gesi asilia kwenye magari katika kipindi cha miaka minne. Mpaka sasa kuna magari 305 yanayotumia gesi asilia hapa Dar es Salaam na idadi hii inategemewa kuongezeka zaidi.Ili kuchochea matumizi ya gesi asilia kwenye magari, kwa sasa TPDC iko katika utekelezaji wa kujenga vituo vikubwa viwili vya CNG Mother Station Dar es Salaam ambavyo vitawezesha usambazaji wa gesi asilia katika mfumo wa CNG kwa ajili ya magari na kuwa na vituo vya kujazia gesi asilia maeneo mbalimbali ya jiji la Dar es Salaam,alisema.Alisema serikali imetenga Sh bilioni 14.2 kutekeleza mradi huo Mchango wa kifedha Alisema katika mwaka wa fedha 201617 hadi Oktoba mwaka huu, TPDC imechangia kwenye pato la Taifa kiasi cha Sh bilioni 243.05 huku wakitarajia kufikia mwaka wa fedha 202324 kuchangia Sh bilioni 599.62. Pia , katika kipindi cha 201617 hadi Oktoba mwaka huu, TPDC imechangia kwenye Mfuko wa Mafuta na Gesi Asilia Sh bilioni 120.56 na mwaka huu wa fedha TPDC imetoa gawio la Sh bilioni 2.5 kwa serikali.  <topic>: KITAIFA 